เข้ากระแส
ถึงไม่มีเวทีให้เล่น แต่ กรณ์ จาติกวณิช รองหัวหน้าพรรคประชาธิปัตย์
21 ก.ค. 2558

โดย...แบงก์กลิ้ง
ถึงไม่มีเวทีให้เล่น แต่ กรณ์ จาติกวณิช รองหัวหน้าพรรคประชาธิปัตย์ อดีต รมว.คลัง ยังคงทำงานของตัวเองต่อไปอย่างไม่ท้อไม่ถอย ล่าสุดในฐานะประธานโครงการเกษตรเข้มแข็ง ก็หิ้วข้าว “อิ่ม” ในโครงการนี้ไปนำเสนอให้ เดอะนก จรัมพร โชติกเสถียร ดีดีบินไทยถึงสำนักงานใหญ่ ถนนวิภาวดี
อดีตขุนคลังโลก เห็นว่า การบินไทย ถือเป็นหน้าด่านของประเทศ การนำเสนอข้าวไทยพันธุ์ดีบนเครื่องบินไทย จะทำให้ข้าวไทยถูกแนะนำให้ชาวโลกรู้จักตั้งแต่บนเครื่องสายการบินแห่งชาติ สร้างความเป็นพรีเมียมให้กับข้าวไทยที่ปลูกแบบเกษตรอินทรีย์ เพื่อความกินดีอยู่ดีของชาวนาไทย
ถ้าการเสนอช่วยชาวนาสำเร็จ เงินทุกบาททุกสตางค์ลงไปที่ชาวนาหมด กรณ์ได้อย่างเดียวคือได้อิ่ม แบบว่ามันอิ่มอก อิ่มใจ อย่าบอกใครเชียว แหมเข้ากระแสภัยแล้งพอดีเลย ฮ่า ฮ่า